**ΤΟΠΟΘΕΤΗΣΗ ΚΟΙΝΩΝΙΚΗΣ ΛΕΙΤΟΥΡΓΟΥ ΣΤΟ ΣΧΟΛΕΙΟ ΜΑΣ**

Τα τελευταία χρόνια οι συνθήκες της ζωής και της καθημερινότητάς μας διαρκώς δυσκολεύουν.

Κοινωνικά φαινόμενα όπως η ανεργία, η ξενοφοβία, η κατάρρευση θεσμών και προτύπων έχουν κορυφωθεί. Απόρροια αυτών των προβλημάτων είναι η εμφάνιση της παραβατικότητας και της εγκληματικότητας.

Το σχολείο καλείται να αντιμετωπίσει, είτε στην πρωτογενή φάση της πρόληψης, είτε σε δευτερογενή στη φάση της αντιμετώπισης, τα θέματα που απασχολούν τα παιδιά μας.

Για τον λόγο αυτόν και με την αριθ. πρωτ. ΦΠ1216/7662/17-11-2023 αποφασίστηκε η τοποθέτηση κοινωνικού λειτουργού στο σχολείο μας.

Η κοινωνική λειτουργός θα συνεργάζεται συστηματικά τόσο με τα παιδιά εξατομικευμένα (σε προσωπικές συνεδρίες-συναντήσεις), όσο και με τις οικογένειες που επιθυμούν την αντιμετώπιση κάποιου ειδικού θέματος προσωπικής ή κοινωνικής φύσης.

Παράλληλα, και σύμφωνα με τις ανάγκες, μπορούν να οργανωθούν ομάδες συμβουλευτικής και υποστηρικτικής παιδιών και γονέων. Οι συνεδρίες θα πραγματοποιούνται σε ειδικά διαμορφωμένο χώρο, όπου θα διασφαλίζεται το απόρρητο.

Η κοινωνική λειτουργός θα βρίσκεται στο σχολείο κάθε Παρασκευή.

Αγρίνιο, 27/11/2023 Ο Διευθυντής

Π. Ν. Κοντονάσιος